Transport 25 kommer med 12 fanger.
Greit, ta dem inn.
Mottatt.
Hvorfor gjør de dette?
Politiet støtter Korzjenko.
De gjør eksempel av alle som stiller spørsmål.
Bare gjør som de sier.
Ut med dere!
Stille!
- Fort! - Spre beina!
Hendene foran!
Se mot veggen!
Spre beina!
Ikke snakk!
Stille!
SOVJETISK KRISE
Stridsvogner omringer parlamentsbygningen i Moskva.
Noen av dem er bemannet av styrker lojale mot kommunistene
som har tatt kontroll over myndighetene.
Både forsvarsdepartementet og CIA har advart i månedsvis
om at Gorbatsjovs dager ved makten var talte.
Det sovjetiske forsvarsdepartementet
ba innbyggere om å holde seg innendørs til situasjonen har løst seg.
Kuppets ansikt er nasjonalisten Fjodor Korzjenko
som sier han skal reversere den korrupte vestligsinnete politikken
til Gorbatsjov-regimet
og gjeninnføre tradisjonelle marxist- leninistiske prinsipper i Sovjetunionen.
Han leder en gruppe innenfor kommunistpartiet...
Presidenten ventes å fordømme kuppet i løpet av en time.
Vi har ikke hørt noe fra Roskosmos og Stjernebyen
på nesten seks timer.
Basesjef Poole, tankene våre går til våre russiske kamerater i Happy Valley.
Vi håper deres kjære er trygge.
Vær trygge, dere også.
Svetlana, jeg vet du har egne kanaler.
Har du greid å nå noen i Stjernebyen?
Vi sender et tritonus-signal hvert tredje minutt.
- Ingen svar? - Det er ikke bare Stjernebyen.
Faren min sender en melding hver lørdag.
Dette er første gang jeg ikke hører fra ham.
Samme med Pavels kone og sønnen til Maxim, Antal.
Det er som om Moskva bare har forsvunnet.
Jeg hater å ikke vite noe.
Jeg er lei meg, Sveta. Jeg vet hvordan det er.
Alle personlige russiske videomeldinger må få prioritet til båndbredde.
Forstått.
Og hvis du vil utsette asteroide- treningsoppdraget, kan vi det.
Nei, vi gjør som planlagt.
Greit, flott.
Så du det?
Et stjerneskudd.
Universet sender oss et budskap.
Universet sender ikke budskap.
Hvordan vet du det?
Det er ikke bevisst. Bryr seg ikke om deg og meg.
Det er bare en samling tilfeldige partikler som flyr gjennom intetheten.
Er ikke det et budskap, da?
Hva er det du...
Hva gjør du her?
Dette er en privat strand. Hvordan kom du deg hit?
Jeg gikk bare ned den stien. Forbi det grusomme huset.
Så du ikke gjerdet der det står: "Ingen adgang. Privat eiendom"?
Så det er ditt grusomme hus?
Så du eier alt det der, og det er ikke nok?
Du gjør krav på havet også?
Jeg kan ringe sheriffen.
Sett i gang, ditt fascistsvin.
ADVARSEL PRIVAT EIENDOM
INGEN ADGANG INGEN SELGERE
Det vi presenterer er ikke et typisk urealistisk femårig romprosjekt.
Alt det harde arbeidet og testingen?
Det er ferdiggjort. NASA har subsidiert det hele.
Hva er det de sier om romfart?
At hvert nye prosjekt er som å hoppe fra en klippe
og bygge et fly på veien ned.
Vi snakker om et av de mest innovative,
semi-autonome, vakreste prosjekter NASA noensinne har støttet.
Vi kaller den Mars S.E.E.K.E.R.
Et semi-autonomt robotkjøretøy
som kan utforske nye lavatunneler på Mars og lete etter liv i grunnfjellet.
Gamma-prototypen er bokstavelig talt på en hylle hos NASA.
Gamma er nummer tre av seks til tolv planlagte S.E.E.K.E.R-kjøretøy.
- Midlene betaler for... - Forsendelse av S.E.E.K.E.R.-e til Mars.
Et lite kontrollsenter i Happy Valley.
Og et heltids ingeniørlag som driver prosjektet på Mars.
For å finne tegn på liv som har eksistert, og kanskje eksisterer der fremdeles.
Kelly, la meg stoppe deg.
Veldig god presentasjon, men vi har flere andre prosjekter...
I akkurat samme felt.
Det passer ikke vårt utviklingsprogram.
Jeg setter pris på entusiasmen, men jeg må være ærlig.
Vi kan ikke ta en så stor økonomisk risiko på det nåværende tidspunkt.
UNDER- OG UTENOMJORDISK UTFORSKNING VIA KINEMATISK FORSTERKEDE ROBOTER
- Det... - ...var for jævlig.
Hva betyr to hundre millioner for et selskap verdt mer enn Texas' BNP?
Jeg vet om noen som er verdt omtrent like mye.
- Tror du han ville sagt ja? - Bare én måte å finne ut det på.
Liker du det? Det er kjempeenkelt. Det heter Pixel Paint.
Gjør deg ferdig.
Ja vel.
Mamma sier jeg må gå. Du sender vel en marsstein? Glad i deg, pappa.
Ha det.
Greit. Hei.
Sarah er hos Melinda. Unnskyld, jeg trodde hun skulle komme hjem i tide.
Uansett, vi må snakke sammen.
Søsteren min sier at jeg kanskje kan jobbe i selskapet hun er ansatt i
oppe i Boise.
Jeg har sett det siste innskuddet.
Du er sikkert like frustrert som jeg er.
Men noe må forandre seg, for dette funker ikke.
Du er millioner av kilometer unna.
Hvis du ikke tjener så godt som du trodde du skulle,
hva gjør du egentlig der oppe, Miles?
Uansett, vi snakkes senere.
Brev hjemmefra?
Ja.
Det må ha vært litt av en melding. Du ser helt slukøret ut.
Jeg trodde ting skulle forandre seg her oppe, men det er den same dritten.
Kunne vært verre. Gjett hvor mange vidposter jeg fikk forrige måned. Null.
Seriøst?
Har du familie der nede?
Mannen min.
Eksmannen min, mener jeg.
Han skilte seg fra meg ti dager før oppskytningen.
Pokker. Jeg beklager.
Nei da. Han ville ha barn, og jeg ville til Mars.
Men skal vi gå og drukne sorgene våre?
Du må fange den.
Hvor mye tror du Ilja tjener på å skaffe folk alt dette?
Skal vi se. Jeg ga ham 20 dollar i forrige uke for tamponger
som er bedre enn det dopapiret de selger i butikken.
Ti dollar for bomullsundertøy. Tre dollar for drinker.
Han tjener 40-50 dollar i måneden bare på meg.
Gang det med antall mennesker du ser komme hit hver dag.
Så jeg vil si han tjener haugevis.
Vil du ha en til?
- Hvis du spanderer. - Ja da.
- Hva? - To til, takk.
Skal bli. Med sitron, ikke sant?
Du har funnet deg ordentlig til rette her, Ilja.
Ikke med det destillasjonsapparatet. Så treigt.
Men du vil nok finne ut av ting, min venn. Bare vent.
Jeg vet ikke, jeg. Jeg mangler ti tusen i måneden, og konen er ikke glad.
Helios er et drittselskap.
De er grådige, og de snyter oss.
Jeg har jobbet for dem i 15 år. Først på månen, og nå her.
Så en dag sa jeg til meg selv:
"Så dere vil fikse spillet? Det kan jeg også gjøre, bare enda bedre."
Da jeg startet på månen, var det en liten operasjon.
Jack Daniel's, sigaretter, litt pornografi.
Klassiske greier. Playboy, Penthouse.
Men det var et tøft marked.
Forretningene går mye bedre her.
Så flott. Men hva med NASA? Vet de om det?
Jeg er alltid veldig forsiktig.
Mannen som tok over etter meg på månen,
han ble tatt.
De siktet ham for skatteunndragelse.
Pokkers idiot.
Ilja, trenger du noen gang, jeg vet ikke...
Trenger du hjelp? Ekstra hender?
Jeg foretrekker å jobbe alene.
Som sagt, jeg må være forsiktig.
Ja, jeg skjønner det. Jeg tenkte bare at kanskje...
Ikke vær en tåpe.
Vet du ikke hva Miles jobber med?
Han reparerer ventilasjonssystemer over hele basen.
Avsperrede områder, både oppe og nede.
- Derfor har han et... - Grønt kort.
Han kan dra steder du aldri kan.
Men hva vet vel jeg?
Greit.
Vi kan gjøre et forsøk.
Møt meg i morgen i lastehavn B.
Den er god.
Takk.
For hva da? Jeg påpekte bare noe selvsagt.
Ja.
Men du skylder meg en drink til.
De etterspør, vi skaffer.
Husk at dette er kundeservice. Smil, men ikke for mye.
Bare et lite smil. Og se kunden i øynene.
Vi vil at de skal tenke på oss når de trenger noe.
En, to eller tre?
Få dem til å føle seg hjemme.
Her. Skriv ned alt.
Alltid med blyant. Aldri datamaskin.
Hva slags, hvor mange. Alltid presist.
Så sender jeg bestillingen ned til jorden.
Kollegaen min der nede får tak i det, og får det med på skipet.
Hvordan fungerer det?
Har dere et hemmelig rom i lasterommet eller noe sånt?
En ting om gangen, Milosj. Senere.
3. UNDERETASJE
Hei, Ilja.
Alltid be om kredittene først.
Så gir du dem pakken.
Og si ifra om det er noe annet du trenger.
Alltid smil. Større smil. Bra.
Vær mer forsiktig ovenpå.
Den drittsekken Palmer har lyst til å rævkjøre meg.
Så vær snill.
Vær rask.
Inn og ut. Tikk-takk.
Hei, Miles.
Takk.
INNSKUDD
SETT INN KREDITT
INNSKUDD VELLYKKET
Du må begynne å tenke annerledes nå, Milosj.
Du merker at noen trenger noe.
Foreslår en måte du kan løse det på.
Alltid tenk fremover. Ingenting er gratis.
Det er på russisk vis.
Si det.
Nærmer oss null relativ hastighet.
Når vi spinner synkront med dokkplattformen,
skal jeg justere rotasjonen vår.
Greit. Spinn stemmer overens.
Ranger, Happy Valley.
Dere kan starte dokkeprøven.
Oppfattet.
Jeg vil heller danse med en asteroide.
Bare en lett berøring. Vi nærmer oss med en meter per sekund.
Tretti meter.
Vi måler 12168.
Kontrollene er litt treige.
Femten meter.
Sveta, du har simulert dette hele uken.
Vil du prøve det i virkeligheten?
Ja, sjef.
Kontrollene er dine.
- Jeg har tatt kontroll. - Greit. Ti meter.
Forsiktig med akselerasjonen. La fremdriften gjøre jobben.
Fire meter. Nærmer oss dokking.
Én meter. Stødig.
RIKTIG POSISJON
Dokking fullført.
Godt jobbet, Sveta. Godt jobbet.
Det har skjedd en feil. Jeg er kanadisk statsborger.
Gå!
Klokken er tretten over tolv.
Avhørsrom nummer 7.
Førstebetjent Stepan Gura.
Avhører Margaret Reynolds.
Jeg tror det har oppstått en misforståelse.
Jeg kjøpte avisen på en bod da...
Ms. Reynolds, din russisk er ikke dårlig, men...
Men vi snakker på morsmålet ditt, greit?
Ja, det er bedre. Hvis du bare kan ringe konsulatet mitt...
Det skal vi gjøre. Men først har jeg noen spørsmål.
Hva er ditt yrke?
Jeg er konsulent.
Jeg legger til rette for avtaler mellom sovjetiske og vestlige selskaper.
Du er klar over at utlendinger som deltar i regjeringsfiendtlige aktiviteter
er under sovjetisk jurisdiksjon?
Ja, men jeg har ikke brutt noen...
Du ble arrestert i en ulovlig politisk demonstrasjon
mot fredelig regjeringsskifte, stemmer det?
Nei, det var ikke... Som sagt var jeg ved en avisbod da...
Da du hindret en sovjetisk politibetjent i å utføre oppgavene sine.
Vi er imidlertid mer opptatt av noe annet.
Hvem ga deg denne?
- Jeg vet ikke. - Likevel gjemte du den.
Jeg beholdt den bare...
Prefikset tilhører KGBs Tredje hoveddirektorat.
Tredje hoveddirektorat har motsatt seg den lovlige overføringen
av statsmakt til Korzjenko.
Akkurat nå holdes du her under paragraf 70,
som ikke tillater høye straffer.
Men dersom vi skulle oppdage at du er her under falske premisser,
at du jobber med et korrupt Gorbatsjov-regime mot nasjonen vår,
vil det lede til en siktelse under paragraf 64.
"Forræderi mot fedrelandet."
Dette kan straffes med så lite som ti år i en arbeidsleir.
Eller så mye som døden.
Men hvis du forteller meg det jeg vil vite, kan jeg kanskje hjelpe deg.
Vær så snill...
- Følg meg! - Jeg er bak deg!
- Alt bra? - Ja, fint.
Jeg har hatt jævlig vondt i siden etter Kronos-oppdraget.
- Den manøveren hjalp vel neppe. - Det føles som jeg ble sparket av en hest.
Det Majakovskij gir meg, døyver ikke smertene.
Kom til hagen min.
Etter 22:00. Drivhus C.
Hvorfor?
Fordi jeg ba deg om det.
Da kan jeg vanskelig nekte.
Kom inn.
Dette skal gå strålende.
Hallo?
Her inne.
Våre nye teknikker går hinsides iskjerner og vannprøver.
Vi kan oppdage spor etter liv i selve fjellet
takket være robotkjøretøyene dine.
NASA sender meg kopier av resultatene deres. Dere har gjort enestående arbeid.
Men det sentrale spørsmålet forblir ubesvart.
Hva da?
Hvor høy avkastning kan jeg forvente?
Om vi finner liv, så kartlegger vi dens DNA, folder ut proteinene,
og avslører dets hemmeligheter.
Og de kan lede oss til våre egne hemmeligheter.
Tenk på hvilke fremskritt det kan føre til i bioteknologi.
Jeg ser fremdeles ingen ROI. Du kan ikke ta åpenbaringer til banken.
Jeg forstår ikke.
Jeg trodde du brant for oppdagelser. Å utforske universet.
Hør, jeg er veldig smigret over at dere kom helt hit for å møte meg,
og jeg beklager at jeg ikke kunne være til hjelp.
Men dette er ikke noe for meg.
Jeg beklager.
Takk.
Vent. Er det alt?
Ja, jeg tror det.
Vet du hva?
Du er full av dritt.
Jeg husker da moren min begynte å jobbe for deg.
Hun sa hun aldri hadde møtt noen som brant så sterkt for å gjøre verden bedre.
Alle dine store planer om å kolonisere Mars, Saturns måner og Jupiter.
Og nå gjemmer du deg i Shangri-La og ser på at bankkontoene vokser seg større.
Du er redd for å gå utenfor huset.
Hva faen har skjedd med deg?
Vil du vite hva som skjedde med meg, Kelly? Moren din.
Hun dolket meg i ryggen.
Men jeg er takknemlig.
For hun åpnet øynene mine og viste meg hvordan mennesker virkelig er.
Pokker.
Jeg skulle kanskje ikke nevnt mamma.
Sier du det?
Så vakkert.
Jeg må si meg imponert.
Du slår meg ikke som en bonde.
Det er datteren min Kelly som har familiens grønne fingre.
Visste du at hun plantet de første plantene på Mars? For meg er det en hobby.
Jeg pleide å pusle litt i hagen i Houston i helgene sammen med Karen.
Konen min.
Jeg vet hvem hun var, Edward.
Hele verden vet om Karen Baldwin.
Å jobbe her får meg til å føle meg nærere henne.
Ikke på en trist måte.
Det gir meg en god følelse. Skjønner du?
Faren min var gartner for Bresjnev.
Ved datsjaen hans ved Svartehavet.
Jeg jobbet i hager sammen med ham da jeg var liten.
Duften her...
...minner meg om ham.
Om jeg bare fikk beskjed fra ham om at han har det bra.
Du hører helt sikkert fra ham snart.
Du...
Jeg har noe til deg.
Men hør, du kan aldri fortelle om dette til noen.
Min munn er lukket...
- Aldri. - Aldri.
Edward.
Det er gress, altså. Marihuana.
- Jeg vet det. - Å. Skjønner.
Hvordan fikk du det opp hit?
Karen hadde en venn. Wayne.
Han ga meg noen frø for å lindre smertene mine.
Jeg plantet dem, og de bare spratt opp.
Nei.
Dette er til ryggen din.
Bare hold fingeren din oppå her.
- Sånn? - Ja. Så trekker du inn.
Og slipp.
Sånn, ja.
Hold det inne.
Unnskyld.
Nei, det betyr at du gjør det riktig.
Du må være ren før du flyr, akkurat som med vanlig smertestillende.
I minst åtte timer. Jeg vet det.
Utrolig.
Du sa at du røyker for å lindre smertene?
Ja.
Hva er galt med dem?
Jeg vet ikke.
Jeg er oberst Vidor Kolikoff.
Takk.
Beklager at du ble innblandet i vår... politikk.
Jeg kan forsikre deg om
at hæren jobber for å gjenopprette orden og sette Mr. Gorbatsjov ved makten igjen.
Tillat meg.
På knærne.
Fortell meg om kortet
du fant på henne.
Vær så snill.
Stopp.
Jeg kan ikke.
Jeg spør deg en gang til. Fortell meg om kortet.
Du ringte nummeret. Hvem...
...hvem svarte?
En mann. Han sa det var et klokkeverksted.
Jeg sa at jeg fant nummeret blant eiendelene til Margaret Reynolds.
Og så?
Samtalen ble overført,
og en annen mann tok telefonen.
Han sa at Margaret Reynolds er en av deres beste kunder.
Han sa jeg gjorde rett i å ringe ham.
Hvem ga deg kortet?
Hun sa ikke hva hun het.
Nummeret går til en felle
som overføres til KGBs Andre hoveddirektorat.
Du snakket ikke bare med KGB.
Du snakket med den delen av KGB som overvåker resten av KGB.
Kontraetterretning. Det er de som støtter Korzjenko.
Det er de som står bak kuppet.
Mannen på telefonen,
sa han hvem hun er?
Nei.
Hva gjør...
Damen som ga deg kortet. Hvordan så hun ut?
I sekstiårene, kanskje?
Jeg vet ikke hvem hun er.
Vi snakket bare et øyeblikk.
Hva er du for henne?
Jeg vet ikke hva du snakker om. Jeg sverger.
Du skal fortelle meg alt du vet om denne kvinnen.
Hva holder du på med?
Hei.
Jeg fant en kompressor hos draktreparatøren.
Jeg husker det du sa om svjazi.
Og du klager alltid over at destillasjonsapparatet er for treigt, så...
Jøss. Takk, Milosj.
Ikke tenk på det. Skal vi prøve den?
Ja.
Skru den av!
- Nei, fa... - Pokker! Faen!
Kompressoren din ødela destillasjonsapparatet mitt!
Vent litt. La meg ta en titt.
Faen.
Pokker.
Termostaten din er utbrent.
Jeg trenger en kjølespole for å kondensere alkohol til væske.
Ingen spole, ingen sprit!
Aldri forsøk å endre på noe som virker.
- Jeg gikk god for deg, Miles. - Ja. Jeg beklager.
Hvor lenge er den ubrukelig?
Et par måneder, sa han. Han må bestille ny termostat og få den sendt hit.
Han må være helt rasende.
Jeg har aldri sett et så rødt menneskehode før.
Han ga klar beskjed om hvor jeg kunne stikke jobben min.
Beklager. Alle termostatene av den typen har visst blitt erstattet av nye modeller.
Pokker. Jeg visste at dette ville skje. Akkurat når jeg begynner å gjøre fremgang.
Det er bare et lite tilbakeslag. Han roer seg sikkert til slutt.
Vent litt.
Det var interessant.
Hva da?
Det finnes en til på basen.
Uno momento.
- Oi sann. - Hva er det?
Nordkoreanerne har den.
- Er den på nordkoreanernes område? - Ja.
Pokker.
Greit.
Det er ikke uoverkommelig.
Jeg kan bare... Jeg går bare bort dit og snakker til dem.
Du mener ikke alvor.
Det var Palmers første regel. Hold dere unna Nord-Korea.
Hvor ille kan det være? Vi er her oppe sammen. Vi er ikke så forskjellige.
Nei, men det nordkoreanske området her er på et vis en del av Nord-Korea.
Du vil mer eller mindre gå opp til den demilitariserte sonen og banke på døren?
Vel, ja. Sammen er vi sterke, ikke sant?
Ikke faen.
Nei, jeg lever på lånt tid. Ulykkesrapporten kommer snart.
Jeg må være perfekt for å få bli med på asteroideprogrammet.
Hva med deg? Eventyrlysten?
Det blir nei fra meg.
Palmer skremmer meg. Veldig.
FOLKEREPUBLIKKEN KOREA INGEN ADGANG
KOBLER TIL
Hva er det?
Metannivåene har økt.
Sjekk reservemålerne.
Ja, sir.
Jeg må sjekke luftkvaliteten deres. Det kan være lekkasje.
Kom igjen, åpne døren.
Du har ikke adgang.
Metan.
Hva vil han?
Komme inn.
Avslått!
Du kan ikke...
ADVARSEL LAMPE BLINKER VED GIFTIG GASS
Jeg hørte at stridsvogner omringer Kreml, og at Gorbatsjov...
Unnskyld. Mulig lekkasje i kjølesystemet til den nordkoreanske modulen.
Det er en tekniker fra Helios der allerede. Du kan lukke advarselen.
Hør, alle folkene dine må ut.
Jeg må sjekke luftkvaliteten. Det kan være farlig.
Dette er Folkerepublikken Koreas territorium.
Du kan gjerne kveles av gassen om du vil.
Men jeg har en jobb å gjøre.
Dette handler om sikkerhet. Skjønner du? Sikkerhet.
Han sier det gjelder sikkerhet.
Vi må evakuere.
Vi evakuerer modulen midlertidig.
Ingen får komme inn før jeg gir klarsignal.
Pokker og. Du skremte meg.
Vel, falsk alarm.
Luften er ren. Ingen tegn til forurensning.
Sikkert bare en defekt sensor.
Det har skjedd et par ganger mens jeg har vært her.
- Strømpulsen treffer måleren... - Hva er i kofferten?
- Jeg... - La du en opptaker...
Nei, nei. Jeg er en reparatør.
Vis meg hva du har i kofferten. Ellers rapporterer jeg om spionasje.
Nei, nei. Du misforstår.
Hør, jeg er ikke... Jeg er ikke spion.
- Nei? - Nei.
Så hva la du i kofferten?
En termostat. Jeg trengte den, og dere har den eneste på basen.
Unnskyld.
Hva trenger du den til?
Vi har en sånn bar. Hvor man drikker alkohol.
Jobber du med Bresjov? Ilja?
Kjenner du Ilja?
Jeg kjenner til smugling.
Vi har øyne over hele basen.
Hør, jeg beklager det hele.
Dette var dumt. Jeg skal sette den tilbake...
Nei.
Behold den, men du må hjelpe meg.
Kanskje vi har feil tilnærming. Vi kan finne en internasjonal partner.
ESA?
- Eller kineserne. De er søkkrike. - Så kult. Jeg vil prøve.
Vær så god.
- Der er hun. - Dev?
Kelly. Kom hit.
Mamma, se på dette.
Sånn. Mynten er i denne hånden.
Tre, to, én.
Abrakadabra.
Jøss! Hvor ble den av?
- Søren. - Kom, Aleksej.
Fortsett å øve, unge Alex.
Hvordan kom du deg hit før oss?
Det hjelper å ha eget jetfly.
Hva vil du, Dev?
Be om unnskyldning for det jeg sa om moren din.
- Det kunne du sagt over telefon. - Nei, det kunne jeg ikke.
Du skjønner, moren din var et enestående menneske.
Hun var veldig viktig for meg,
og jeg har tenkt på tingene du sa.
Unnskyld. Jeg var hard mot deg.
Ja, det var du.
Men det fikk meg til å tenke på min egen far.
Folk sviktet ham.
Folk han trodde han kunne stole på.
De såret ham så mye at han bare ga opp.
Det holdt på å ende sånn for meg også. Jeg merket det ikke før du kom gjennom døren.
Sier du at du har skiftet mening og vil finansiere prosjektet vårt?
Nei.
Forretningslivets første regel: Aldri invester dine egne penger.
Hvem sine penger skal vi bruke, da?
Helios sine.
Vi har allerede spurt Helios, Dev. De ga oss avslag.
Jeg tipper den nye ledelsen vil være lettere å overtale.
Hvilken nye ledelse?
Oss.
Foreslår du på alvor at vi skal overta Helios?
Jeg eier fremdeles en stor andel av aksjene, og du arvet alt fra moren din.
Hvis vi kan overtale nok aksjonærer om å støtte oss, kan vi greie det.
Hva sier dere?
Faen heller. Vi gjør det.
Flott.
Nå, aksjonærer.
Jeg skal snakke med disse tre.
Kelly, jeg vil at du skal snakke med disse.
Jeg tar denne her.
Vi er gamle bekjente.
Ja?
Det er meg.
Aleida.
Jeg visste ikke om du...
Jøss. Noen har vært på shopping.
Hva bringer deg hit?
Jeg har noe å vise deg.
Gi meg et øyeblikk.
DEN FORBUDTE PLANET
Jøss.
Du har Robby the Robot fra Den forbudte planet.
Det er Victors yndlingsfilm.
Hei, sett den tilbake!
Akkurat der du tok den fra. Der.
Kom igjen.
Unnskyld.
Jeg bare vet hvor alt er. Jeg vil ikke miste noe.
Vis meg det du har. Kom igjen.
Dette vet jeg om.
Ja. Fascinerende prosjekt. Men jeg trodde Hobson stoppet det.
Vi gjør det gjennom privat sektor.
Vi?
Vent litt. Forlater du NASA
for å jobbe på dette med Kelly Baldwin?
Og Dev Ayesa.
Herregud.
Jeg vet det er galskap, men Dev eier fremdeles mange aksjer i Helios,
og det gjør Kelly også.
Med støtte fra noen få andre aksjonærer, kan vi ta over selskapet hans igjen.
Så det er derfor du har kommet. Du vil ha aksjene mine.
Det er en mulighet til å drive forskning uten all den politiske dritten...
Spar meg for salgstalen din. Herregud.
Jeg skal skrive under på den pokkers greien, og så kan du bare gå.
Bill...
Unnskyld at jeg ikke har besøkt deg på lenge.
Jeg skjønner at du er sint på meg. Men jeg...
Jeg er ikke sint.
Er du ikke?
Nei.
Jeg skjønner det.
Jeg ville nok ikke hatt lyst til å besøke meg heller.
Men hvis du vil ha hjelp fra meg, må du forklare meg noe.
Hva da?
Hvorfor du går fra NASA etter 15 år
for å jobbe med et privat robotikkprogram som ærlig talt ikke er deg verdig.
Du burde vært direktør nå.
Du kan gjøre dette i søvne. Det vet du.
- Jeg takler ikke bemannet romfart lenger. - Hva? På grunn av ulykken med Ranger-1?
Du har mistet mannskap før.
Alle har vel en grense.
Men du virket alltid seigere. Du kom tilbake etter...
Jeg hadde ikke noe valg.
- Det skyldte jeg alle de vi tapte. - Margo, mener du?
Nei.
Hun løy for deg. Hun forrådte landet sitt, og likevel...
Vær så snill, jeg vil ikke ta denne krangelen på nytt.
Vi vet ikke hvorfor hun gjorde det. Russerne tvang henne sikkert.
- Så vi skal ta krangelen på nytt. - Bill! Bill!
Det jeg prøver å si er at jeg ikke er seigere enn deg.
Da jeg først gikk inn i det nye kontrollrommet...
Glinsende og plettfritt.
Lukten av brennende plast slo inn i meg.
Den treffer deg bak i halsen.
Den brenner.
Ja.
Men lukten forsvant, og hver morgen våknet jeg med...
...en følelse av redsel.
Så med asteroiden...
...kom alt strømmende tilbake.
Jeg løp ut av det jævla rommet, Bill.
Jeg forlot posten min...
...og jeg greide ikke å gå tilbake.
Du tisset i hvert fall ikke på deg.
Det skal være visst.
Vil du ikke jobbe med meg?
Som i gamle dager. Du kommer deg ut av huset, i hvert fall.
Gjør hva du vil med aksjene mine.
Jeg stoler på deg.
Men jeg kommer aldri tilbake.
Hei, Ms. Reynolds.
La meg spørre en gang til. Hvem var kvinnen i parken?
Som sagt fortalte hun meg ikke hvem hun jobber for.
Og likevel beskytter du henne. Hvorfor?
Vær så snill.
Du må tro meg.
Jeg vet ikke engang hvem hun er.
Jeg er midt i noe.
Ha det.
Nei. Nei. Nei.
Vent. Ring den amerikanske ambassaden.
Nei, vær så snill.
Vi vil altså utvide raffineringen av helium-3 på jorden
i takt med økt utvinning på månen.
Det vil kreve en kapitalinvestering på 29 milliarder.
Dette er fastslått.
Et spørsmål, Richard.
Dev Ayesa, vi er midt i et styremøte her.
Forskriftene er klare.
For å overta kontrollen i selskapet, må jeg snakke direkte til styret.
Hei, styre.
Jeg har gitt et kjøpstilbud med støtte av 23 andre aksjonærer.
Det gir oss aksjemajoritet,
og jeg blir utnevnt som daglig leder med umiddelbar virkning.
Dev, det finnes alle mulige slags regler for å hindre det.
Hvis du prøver å sabotere dette, svelger jeg bare kostnadene.
Forsøk på å danne interne koalisjoner vil være dødfødte.
Hvis dere saksøker meg, saksøker jeg dere.
Hvis finanstilsynet blir involvert, vil det ta månedsvis.
I mellomtiden vil aksjeprisen stupe,
og dette selskapets rykte ødelegges.
Så hva skal vi gjøre med det?
Ikaros lærte oss ikke å ikke fly for nær solen,
men å lage bedre jævla vinger.
Den beste måten å gripe fremtiden på, er å skape den.
Så la oss begynne. Du er utestengt fra bygningen med øyeblikkelig virkning.
Du har mistet tilgang til filene og e-postene dine. Kom deg vekk.
Arlene Spielman, Phillip Hillhouse, Marla Bales.
Dere var imot å dra til Mars fra starten. Ut med dere.
Jeg mener det. Ut.
Én fot foran den andre.
Jeg fjerner hele finansavdelingen. Ut, er dere snille.
Ivan Ochoa,
subsidiene du forhandlet deg til for helium-3 er kriminelle.
Ut med deg, også.
Zoe Howard. Sean Doorly. Ut med dere.
Jeg vet ikke hvordan du gjorde det, Milosj, men takk.
Med glede.
Skål.
Og kom tilbake i morgen. Jeg har mer arbeid til deg.
Det ser jeg frem til. Men det er en ting til.
Jeg har kanskje funnet en ny kunde til deg.
Har du?
Kom inn, min venn. Kom inn.
Kom igjen.
Hva kan jeg gjøre for deg?
Hvem skulle trodd det? Nixon åpnet opp Kina, du åpnet opp Nord-Korea.
Vil du ha noe å drikke?
Den første er på huset.
Ingen drikke.
Jeg kan skaffe hva det skal være.
Playboy. Fotkrem. Til og med laserdisc.
Jeg trenger
at du henter konen min.
Vær så snill.
Ta av henne hetten.
Beklager, Ms. Madison. Det tok meg litt tid å finne deg.
Jeg... Jeg ble...
De ville vite...
Det går bra. Du er trygg nå.
Kom, bli med meg.
Hvem er du?
Jeg heter Irina Vasiljevna Morozova.
Og jeg vil at du skal jobbe for meg.
Jobbe for deg?
Stjernebyen.
Gorbatsjov og hæren har kommet til enighet.
Korzjenko er presidenten.
Og jeg er den nye lederen av Roskosmos.
Jeg trenger dyktige folk på min side. Og du er svært dyktig.
Men du kjenner meg knapt.
Jeg har kjent deg lenge, Margo.
Kommer du?
Norsk tekst: Aleksander Songe-Møller Soleim